JUMALAN KIRKKAUS ELÄMÄN RAUNIOISSA 1/2
Mitä loisteliasta voi tulla raunioista?
Onko elämässäsi raunioita, joiden loiston Jumala voi palauttaa?
Miten suhtaudut johonkin, joka on raunioina, jos uskot sen virkoavan?
Monesti näemme ympärillämme vain rauniot -
ihmissuhteidemme, unelmiemme tai taloutemme menneestä loistosta -
ja mietimme, miten ihmeessä voisimme kohdata tilanteen.
Jumala voi kuitenkin korjata rauniot yliluonnollisesti.
Jatkan opetusta Jumalan kirkkaudesta elämän raunioissa.
Tiedän, mitä Jumala voi tehdä jollekin, joka on kuollut.
Näemme sen Jeesuksen ylösnousemuksesta.
Hän voi tehdä sen sinunkin elämässäsi.
EDELLISESSÄ JAKSOSSA
Loisteliaat rauniot liittyvät -
Jerusalemin mahtavaan Jumalan temppeliin Vanhassa Testamentissa.
Nebukadnessar valtasi sen ja poltti sen maan tasalle, -
niin että jäljelle jäivät vain rauniot.
Usein rauniot kertovat menneistä taisteluista, -
menneistä katastrofeista tai laiminlyönneistä.
Myös hengellinen elämämme voi raunioitua laiminlyönnin vuoksi.
Hyvä uutinen on, että Jeesuksen kautta rauniot heräävät eloon.
Jos uskot, että rauniot voivat herätä eloon, ymmärrä ylistyksen voima.
Hänen nimensä on suurempi ja korkeampi, kaikki toivo on Hänessä.
Hänen Sanansa ei petä eikä lupaus horju, kaikki toivomme on Hänessä.
Rauniot heräävät eloon!
Esran luvussa 3 sanotaan, että israelilaisten ylistys kuului kauas.
Esra 3:13. "...sillä kansa nosti suuren huudon, niin että huuto kuului kauas."
Sellaista seurakuntaa haluan johtaa.
Tämä rakennus on äänieristetty, -
ja sisällä voi olla kova meno päällä, mutta siitä ei kuulu mitään ulos.
Miksi joudumme tekemään niin? Koska te osaatte ylistää, -
ja äänenne kuuluu kauas myös hengellisesti.
Paholainenkin kuulee sen ja vihaa sitä, koska tietää ylistyksen voiman.
Jos haluamme elää ylösnousemuksen todeksi, ylistys on siihen paras keino.
Israelilaiset ylistivät Jumalaa ylistämästä päästyään, -
ja heidän äänensä kuului kauas.
He olivat vihollisten ympäröimiä, ja kun he alkoivat ylistää, -
heidän vihollisensakin heräsivät. Kertomus jatkuu (Esra 4:1): -
"Mutta kun Juudan ja Benjaminin vastustajat kuulivat, -
että pakkosiirtolaiset rakensivat temp- peliä Herralle, Israelin Jumalalle..."
Jae 4: "Mutta maan kansa sai Juudan kansan kädet herpoamaan -
ja pelotti heidät rakentamasta."
Vastustajia, pelottelua, ongelmia. Lisäksi vastustajat syyttivät heitä.
Jae 6: "Ahasveroksen hallituksen aikana, hänen hallituksensa alussa, -
he kirjoittivat syytöskirjan..."
Vastustajien pelottelu ja syytökset pysäyttivät temppelin rakentamisen.
Temppelin rakennus jäi kesken. Onko elämässäsi keskeneräisiä ihmeitä?
Oletko uskonut näkeväsi aluillaan olevan ihmeen -
elämäsi tuhkakasassa tai pystyssä törröttävissä raunioissa, -
mutta se ei ole vielä täysin toteutunut?
Meidän ei tule yllättyä, jos kohtaamme vastustusta tai syytöksiä, -
mutta älä silti unohda ylistyksen voimaa.
Rakentaminen keskeytyi, mutta rauniot virkosivat, ei vain ylistyksen -
vaan myös profetian voimasta. Seuraava voimallinen jae -
on Esran kirjassa, jonka Jumala on laskenut sydämelleni meitä varten.
Esra 6:14. "Niin juutalaisten vanhim- mat rakensivat, ja työ onnistui heille -
profeetta Haggain ja Sakarjan, Iddon pojan, ennustuksen tukemana.
Ja he saivat sen valmiiksi Israelin Jumalan käskyn ja Kooreksen, -
Daarejaveksen ja Artahsastan, Persian kuninkaan, käskyn mukaan."
He saivat sen valmiiksi ylistyksen ja Jumalan sanan -
luoman perustuksen ansiosta. Jumalan ääni on voimallinen.
Emme ehkä huomioi profetiaa, -
jonka joku, johon emme luota, kuiskaa meille, -
mutta kun Jumalan varma sana puhuu meille elämää, -
ymmärretään sen voima. Jumalan sana on profetaalinen.
Vanha Testamentti on profetiaa täynnä. Ei aliarvioida niiden voimaa, -
vaan annetaan niiden puhua meille. Juutalaiset rakensivat tulevaisuuttaan.
Kun ylistämme, annamme Sanan puhua meille ja uskomme profetiaan, -
Jumala voi puhua monella tavalla. Jos haluamme nähdä raunioiden elävän, -
uskotaan siihen, että Jumala voi puhua suoraan omaan elämäämme.
Rakennustyö onnistui Haggain ja Sakarjan profetioiden ansiosta.
Heidän kirjansa ovat aivan Vanhan Testamentin lopussa.
He profetoivat elämää ja palauttivat raunioiden menneen loiston.
Luen pari jaetta Haggain kirjasta.
Haggai puhuu paljon Herra Sebaotista. Hag. 2:6―9: -
"Sillä näin sanoo Herra Sebaot: Vielä vähän aikaa, -
ja minä liikutan taivaat ja maan, meren ja kuivan."
"...minä täytän tämän temppelin kunnialla, sanoo Herra Sebaot.
Minun on hopea, ja minun on kulta, sanoo Herra Sebaot.
Tämän temppelin myöhempi kunnia on oleva suurempi kuin aikaisempi, -
sanoo Herra Sebaot. Ja tässä paikassa minä annan vallita rauhan..."
Meidän on koettava Herra Sebaotin läsnäolo elämässämme -
ja luotettava Jumalan profetiaan. Sakarjan kirja on täynnä elämää.
Sak. 2:8. "Sillä joka teihin koskee, se koskee hänen silmäteräänsä."
On hienoa tietää, että olemme Hänen silmäteränsä.
Sak. 4:6―7. "Ei sotaväellä eikä voimalla, vaan minun Hengelläni, -
sanoo Herra Sebaot. Mikä olet sinä, suuri vuori..." "Lakeudeksi sinä!"
"...huutojen kaikuessa: 'Suosio, suosio sille!'"
Puhu raunioillesi armoa ja suosiota, kun ne ovat tuhkana ja savuavat.
Puhu niille kirkkautta ja usko, että ne heräävät eloon profetian voimasta.
Jumala voi muuttaa kaiken. Jos Jeesus voi katsoa kuollutta miestä -
ja ylistää ja puhua elämää, ja Lasarus herää eloon, -
Jumala voi herättää eloon myös kaikki oman elämäsi rauniot.
Israelilaiset eivät rakentaneet vain temppeliä vaan myös tulevaisuuttaan.
Sakarja puhuu myös jostakusta, joka kuulostaa kovin tutulta.
Kuunnelkaapas. Sak. 9:9: -
"Iloitse suuresti, tytär Siion, riemuitse, tytär Jerusalem, -
sillä sinun kuninkaasi tulee sinulle! Vanhurskas ja auttaja hän on, -
on nöyrä ja ratsastaa aasilla, aasintamman varsalla."
Kenestäköhän tässä puhutaan? Hän on nöyrä ja ratsastaa aasilla.
Tässä Vanhan Testamentin kohdassa profetoidaan Jeesuksesta.
Uskon, että kun alamme puhua Hänestä, raunioiden loisto palaa.
Rukoilen, että kun puhumme Hänestä, saat kokea profetian voiman -
tuovan elämää ja toivoa tilanteisiin, joita pidit kuolleina ja toivottomina.
Teen tänä aamuna jotain rohkeaa. Pyydän pastori Robert Fergusonia -
profetoimaan. Avatkaa henkenne, ja antakaa Jumalan puhua teille -
ja antakaa näiden sanojen kukoistaa elämässänne, -
jotta rauniot voivat herätä eloon Hänen nimensä ihanuudessa.
Ne nousevat tuhkasta, jotta Jumala voi hallita ikuisesti.
Nouskaa ja valmistautukaa ottamaan vastaan se, mitä Jumala sanoo.
Uskotaan, että Jumala puhuu suoraan oman elämänne tilanteisiin.
Samoin kuin nostatte esiin profetian hengen teidän on nostettava esiin -
sydän, joka ottaa vastaan Jumalan sanat. Nostakaa siis kätenne, -
avatkaa sydämenne, käyttäkää uskoanne ja korottakaa äänenne.
Asettakaa toivonne Jumalaan, odottakaa suuria ja katsokaa Häneen.
Sadonkorjuu on yllänne. Nostakaa katseenne vaalentuneille pelloille.
Sadonkorjuun Herra on täällä keskellämme kunniassaan.
Hän on lähellämme ja sanoo: "Pankaa pois kaikki, mikä häiritsee.
Tämä on hedelmällisyyden, suosion ja siunauksen aikaa.
Tämä on sadonkorjuun aikaa." Hän ilmestyy teille yövartioiden aikana.
Hän etsii työntekijöitä pellolleen ja työvälineitä käyttöönsä.
Hän tarttuu teihin, ja elämäänne tulee uudenlainen voitelu ja arvovalta.
Saatte uuden esirukouksen hengen.
Pankaa pois auran terät ja vesurit ja tarttukaa sirppiin.
Sadonkorjuu alkaa elämässänne, perheessänne ja ympärillänne.
Jumala sanoo, että teidän aittanne tulevat olemaan täynnä -
ja antamaan kaikkinaista viljaa, -
ja lampaanne lisääntyvät laitumillanne tuhansin ja kymmenin tuhansin.
Kylvitte itkien, mutta tulette korjaamaan satoa iloiten.
Tähän huoneeseen syntyy uusi ilo ja uusi ymmärrys yliluonnollisesta.
Uusi laulu ilmestyy, ja Jumala kruunaa tämän seurakunnan ylistyksellä.
Tästä seurakunnasta leviää lauluja, joissa on uusi voima ja vaikutus, -
ja ne herättävät monissa Jumalan pelon, -
sillä Herramme on mahtava, ja sadonkorjuun Herra on kanssamme!
Kiitos Jeesus!
Istukaa, olkaa hyvät. Rauniot saivat uuden loiston ylistyksen voimasta.
Ne saivat uuden loiston profetian voimasta.
Niiden loisto sai alkunsa ihmisten sisäisestä voimasta, -
joka tarkoittaa Jumalan kasvojen etsimistä ja rukousta.
Emme halua olla lakihenkisiä, vaan elää armon alla, -
mutta on tärkeää sitoutua viettämään päivittäin aikaa Jumalan kanssa.
Jos laiminlyömme hengellistä elämäämme, se voi raunioitua.
Jos emme huolehdi suhteestamme Jeesukseen, se menettää loistonsa.
Vaelluksemme Jumalan kanssa ja se, että Jeesus elää meissä, on ihme.
Jos mietimme hartauden harjoittamista, -
katsotaan, mitä Esra sanoi jakeessa Esra 7:10.
Tämäkin liittyy raunioiden uuteen elämään.
"Sillä Esra oli kiinnittänyt sydämensä Herran lain tutkimiseen..."
Hän valmisti sydämensä ja antoi Jumalan sanan tehdä siellä työtä.
"...seuratakseen sitä ja opettaakseen Israelissa lakia ja oikeutta."
Hän antoi Sanan vaikuttaa, rakasti sitä sekä eli ja johti sen mukaan.
Esra valmisti sydämensä ja antoi Sanan pehmentää sen.
Hän etsi Jumalan sanaa, eli siis rakasti sitä.
Hän myös eli sen mukaan, hän eli opetuksensa mukaan.
Johtajana hän opetti Sanaa muille.
Jos annamme Sanan tehdä työtä meissä, rauniot heräävät eloon.
Rakasta Jumalan sanaa, toteuta sitä ja johda perhettäsi sen mukaan.
Esra sitoutui johtamaan itseään ja perhettään Jumalan sanan mukaan.
Luen vielä yhden jakeen Raamatusta. Esra 8:21: -
"Minä kuulutin siellä Ahava-joella paaston, että me nöyrtyisimme -
Jumalamme edessä ja anoisimme häneltä suotuisaa matkaa -
itsellemme, vaimoillemme ja lapsil- lemme ja kaikelle omaisuudellemme."
Pidän siitä, että Jumalan sana on niin käytännöllinen.
Voimme anoa oikeaa tietä itsellemme ja lapsillemme.
Esra pyysi Jumalaa näyttämään suotuisan matkan tai oikean tien -
itselleen, perheelleen ja varoilleen, kaikelle, mitä Jumala oli antanut.
Jos haluat, että rauniosi heräävät eloon ja saavat takaisin loistonsa -
sen sijaan, että loisteliaat asiat raunioituisivat, muista Haggain sanat -
siitä, että myöhemmän temppelin kunnia tulee olemaan -
suurempi kuin aikaisemman, eli siis että paras on vielä edessä.
Älä aliarvioi oman uskonvaelluksesi tärkeyttä.
Sille perustalle voit rakentaa elämäsi ja uskoa raunioiden heräävän eloon.
Tapahtuu suuria, kun tunnemme ylistyksen voiman, -
annamme Jumalan sanan toimia elämässämme, -
olemme herkkiä kuulemaan Jumalan ääntä ja etsimme Häntä -
kaikessa, mikä liittyy itsemme, kotiimme ja omaisuuteemme.
Hoidetaan leiviskämme hyvin. Rukoilen, olitpa missä tahansa, -
että olipa mikä tahansa elämäsi asia raunioina, Jumala muuttaisi sen -
ja että rauniot heräisivät eloon Hänen nimensä kunniaksi.
Kun maailma luhistuu, toivoni on yhä kiinni lupauksessasi.
Kun rohkeuteni valuu tyhjiin, löytäköön sydämeni voiman läsnäolostasi.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Usein meitä ympäröivät jonkin sellaisen rauniot, -
joka oli ennen loistelias. Se voi olla perhe, talous, unelma tai jotain muuta.
Edessämme on vain raunioita. Saatamme kohdata vastustusta, -
nujertamista, ongelmia tai jopa syytöksiä.
Luonnollisesti mietimme, miten ihmeessä kohdata kaikki tuo.
Raamatussa näyttää siltä, että paras tapa päästä ongelmista on ylistys.
Pietari ylisti itsensä ulos vankilasta.
Jeesus alkoi ylistää, kun Lasarus oli kuollut.
Hän kiitti Isää rukousten kuulemisesta Lasaruksen ollessa vielä haudassa, -
ja Lasarus heräsi kuolleista. Mooses ylisti Jumalaa jo ennen ihmettä.
Psalmissa meitä kehotetaan käymään Hänen portteihinsa kiittäen ja ylistäen.
Samoin israelilaiset alkoivat ylistää ja huutaa Herralle kovaan ääneen, -
vaikka temppelistä oli rakennettu vasta perustukset.
Muista ylistyksen voima ja se, että Jumalan sanassa on elämä.
On tärkeää viettää aikaa Hänen kanssaan.
Esra etsi oikeaa tietä itselleen, perheelleen ja omaisuudelleen.
Mennään Jumalan eteen kaiken sen kanssa, mitä Hän on meille antanut, -
ja annetaan Hänelle koko elämämme.
Niin näemme, miten ylistyksen ja profetian voima ja Jumala-suhteesta -
nouseva sisäinen voima saavat rauniot heräämään eloon.
Kun lukio loppui, olin koukussa monenlaisiin huumeisiin.
Yritin saada huumeita joka päivä. Kukaan ei enää luottanut minuun, -
koska manipuloin ja huijasin kaikkia tapaamiani ihmisiä.
Suljin itseni pois heidän elämästään.
Lopulta minusta annettiin pidätysmääräys.
Piileskelin kaksi vuotta, kunnes jäin kiinni ja jouduin vankilaan.
Siellä jouduin tappeluun, ja minut laitettiin eristysselliin.
Toisena päivänä tuli kirjavaunu, mutta olin jo lukenut kaikki kirjat siitä -
Raamattua lukuun ottamatta. Otin sen, mutta jätin sen lojumaan -
sängylleni pariksi päiväksi. Lopulta kuitenkin tartuin siihen.
Kun avasin Raamatun lukematta edes, mitä siinä sanottiin, -
kuulin Jumalan puhuvan sisälläni.
Se toi mieleeni hetken pari päivää ennen pidätystäni.
Istuin rannalla katsomassa auringonnousua -
ja rukoilin yksinkertaisesti: "Jumala, jos olet olemassa, tarvitsen apua."
Eristyssellissä tajusin heti Raamatun avattuani, että Jumala auttoi minua.
Juuri siksi jouduinkin eristykseen.
Vankilasta päästyäni minut laitettiin kristilliseen kuntoutuslaitokseen.
Siellä Jumala alkoi eheyttää suhdettani itseeni, -
perheeseeni ja Häneen itseensä.
Näen nyt, Jumala on muuttanut kauniiksi sen, minkä olin tuhonnut.
Hän muutti kaiken elämässäni uudeksi.
Hän on antanut enemmän kuin osasin odottaa ja unelmoida.
Kun vuoret sortuvat ja myrsky pauhaa, -
olet kanssani.
Kun luomakunta kaatuu, -
armosi nostaa sieluni siivilleen.
Kuljen tulen läpi pää pystyssä, -
ja elämäsi virvoittaa henkeni.
Katson ristiin, jolla virheeni katoavat -
armosi kirkkauden valoon.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Kun maailma luhistuu, -
toivoni on yhä kiinni lupauksessasi.
Kun rohkeuteni valuu tyhjiin, -
löytäköön sydämeni voiman läsnäolostasi.
Kuljen tulen läpi pää pystyssä, -
ja elämäsi virvoittaa henkeni.
Katson ristiin, jolla virheeni katoavat -
armosi kirkkauden valoon.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
Uusi albumi Hillsongilta: -
Glorious Ruins -erikoispainos CD- tai DVD-muodossa.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
Glorious Ruins -albumin erikoispainos -
sekä Brian ja Bobbie Houstonin opetussarja "Glorious" pakettina.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Erikoisvieraina...
Colour 2014: Rauhan, valon ja rakkauden vallankumous
Historian suurin rakkaustarina
Kiitos seurastasi, arvostan sitä. Rukoilen, että puheeni kirkkaudesta -
raunioissa on virvoittanut sinua ja että jaksat uskoa raunioiden heräävän.
Jos edellinen osa jäi näkemättä, voit ladata sen ilmaiseksi podcastina.
Voit myös katsoa ohjelmiamme puhelimella tv-sovelluksemme kautta.
Kiitos seurasta ja siunausta!
Suomennos: Anni Lähteenmäki